भारत सरकार

वस्त्र मंत्रालय

राज्‍य सभा

**अतारांकित प्रश्न संख्या 3497**

26 मार्च, 2018 को उत्तर दिए जाने के लिए

**'इंडियन हैंडलूम मार्क' का संवर्धन**

**3497. श्री के० के० रागेश:**

क्या वस्‍त्रमंत्री यह बताने की कृपा करेंगे कि:

(क) क्या 'इंडियन हैंडलूम मार्क' को बढ़ावा देने के लिए राज्य सरकारों हेतु निधियां उपलब्ध कराने के लिए निधियां आवंटित करने का कोई प्रस्ताव है; और

(ख) यदि हां, तो तत्संबंधी ब्यौरा क्या है?

उत्तर

**वस्‍त्र राज्‍य मंत्री**

**(श्री अजय टम्‍टा)**

(क)और (ख) हथकरघा मार्क पंजीकरण हथकरघों पर वस्‍त्रों के उत्‍पादन को दर्शाता है । भारत सरकार की विभिन्‍न योजनाएं यथा हथकरघा के संवर्धन के लिए राष्‍ट्रीय हथकरघा विकास कार्यक्रम और व्‍यापक हथकरघा विकास योजना हैं जो राज्‍य सरकारों के माध्‍यम से कार्यान्वित की जाती हैं । वस्‍त्र मंत्रालय, भारत सरकार के अधीन वस्‍त्र समिति द्वारा व्‍यक्तिगत बुनकरों, मास्‍टर बुनकरों, शीर्ष एवं प्राथमिक हथकरघा बुनकर सहकारी सोयाइटियों, हथकरघा विकास निगमों, निर्यातकों, हथकरघा खुदरा विक्रेताओं इत्‍यादि को हथकरघा मार्क पंजीकरण जारी किए जाते हैं ।

अभी तक योजना के तहत 20,328 पंजीकरण जारी किए जा चुके हैं और 10,41,14,658 लेबलों की आपूर्ति की जा चुकी है ।

\*\*\*\*